stanford-oval/wikipedia huggingface dataset:
סאמניטים

איטליה במאה הרביעית לפני הספירה, סאמניום בירוק כהה
סאמניטים (בלועזית: Samnites) היו בני עם דובר אוסקנית שהתיישב בחבל הארץ סאמניום, בהרי האפנינים שמדרום מזרח ללאטיום, מושבה של הרפובליקה הרומית.
החבל משתרע באזור הרי האפנינים לאורך שפלת קמפניה. טבעו ההררי של החבל גיבש את אופיים של השבטים האוסקנים שהתיישבו בו, שלימים הפכו לשבטים הסאמניטים.
הסאמניטים היו מאורגנים בקהילות שבטיות:
פנטרים, שבירתם הייתה בוביאנום (Bovianum, כיום בויאנו שבמחוז מוליזה).
קראקנים, שבירתם הייתה קלוביאָאֵה (Cluviae, כיום קזולי שבמחוז אברוצו).
קאודינים, שבירתם הייתה קאודיום (Caudium, כיום מונטסרצ'יו שבמחוז קמפניה).
הירפינים, שבירתם הייתה בנוונטום, (Beneventum, כיום בנוונטו שבמחוז קמפניה).
יישובים עירוניים נוספים היו קאיטה, איקלאנום ואיסרניה. כל קהילה (TOUTO) התרכזה סביב מרכז מבוצר. רוב היישובים של הסאמניטים היו כפרים מבוצרים בראשי ההרים, שמהם היו יורדים לאזורי השפלה בעונות המרעה. כמה משבטי הסאמניטים כבשו חלקים מקמפניה והתיישבו בה, ובמרוצת השנים הושפעו באופן ניכר מתרבות הערים היווניות והאטרוסקיות באזור.
הרומאים מתארים את הסאמניטים כעם לוחמני, אכזר ובעל דרגת תרבות נמוכה. הרומאים אימצו מהם כנראה את המגן וחנית ההטלה.
בשנת 354 לפנה"ס כרתו הסאמניטים והרומאים ברית, אך בין השנים 343 לפנה"ס - 290 לפנה"ס נערכו בין שני הצדדים שלוש מלחמות, המלחמות הסאמניטיות שבסופן הצליחו הרומאים להשתלט על סאמניום.
בשנת 268 לפנה"ס הוקמה בשטח הסאמניטי המושבה הלטינית בנוונטום (Beneventum), כיום העיר בנוונטו, מחוז קמפניה, איטליה. במהלך המאבק הרומאי בחניבעל ובפירוס מלך אפירוס מרדו הסאמניטים ברומא וחברו לאויביה. בשנת 180 לפנה"ס לערך, בחסות רומא, פלשו הליגורים שהוגלו מהצפון לשטחיהם של הסאמניטים.
עם פרוץ מלחמת בעלות הברית בשנת 91 לפנה"ס עמדו הסאמינטים, יחד עם המארסים, בראש המרד האיטלקי ברומא. לאחר מספר הצלחות בתחילת המלחמה הם נוצחו, אך היו השבט האחרון שהחזיק מעמד בלחימה עקשנית. בסיומה של המלחמה הם הצליחו לזכות באזרחות רומית.
עקב צידודם בסיעה הפופולרית במהלך מלחמת האזרחים הרומית, הם רכשו לעצמם אויב אכזר בדמות לוקיוס קורנליוס סולה, מנהיג הסיעה האופטימאטית במלחמה.
בשנת 80 לפנה"ס, לאחר ניצחונו במלחמת האזרחים, ערך סולה מסע כיבוש והשמדה באדמת סאמניום, החריב את עריה, חיסל את עמה, והגלה את השרידים ממנו לצפון איטליה.
הערות שוליים

↑  שפה ממשפחת השפות האיטליות שנכחדה.
סיאטל סאונדרס

אוהדי סיאטל סאונדרס באצטדיון הביתי מעודדים את קבוצתם
סיאטל סאונדרס (באנגלית: Seattle Sounders FC) היא קבוצת כדורגל מסיאטל שבמדינת וושינגטון בצפון מערב ארצות הברית המשחקת בליגת ה-MLS הצפון-אמריקנית. צבעי הקבוצה הם ירוק, וכחול. הקבוצה במתכונתה הנוכחית הוקמה ב-2009. היא משחקת בלומן פילד בסיאטל המכיל למעלה מ-35 אלף מקומות והיכול להתרחב באירועים מיוחדים עד ל-67 אלף מקומות.
בין השנים 1974–1983 שיחקה סיאטל סאונדרס במסגרת הליגה הצפון-אמריקנית (NASL) ובשנים 1994–2008 שיחקה הקבוצה בליגת USL שנחשבת לליגה השנייה ברמתה בצפון-אמריקה.
העונה הראשונה של הקבוצה בליגת ה-MLS בשנת 2009 הסתיימה בהצלחה גדולה כאשר הגיעה למקום השלישי בבית המערב והצליחה להעפיל למשחקי הפלייאוף.
היזם פול אלן היה בין בעלי הקבוצה העיקריים מאז הקמתה ועד מותו ב-2018. בין הבעלים נמצא גם הקומיקאי דרו קארי.
שחקנים מפורסמים

קלינט דמפסי
רומן טורס
תארים

זכייה (1): 2022
זכייה (1): 2016, 2019
זכייה (4): 2009, 2010, 2011, 2014
סוברסאדה

| --- | --- |

 
 מאכלים
 סוג:  נקניק יבש 
 מטבח:  המטבח הספרדי 
 מוצא:  ספרד 
 מרכיבים עיקריים:  בשר חזיר 
 
נשים תופרות סוברסאדה במהלך פסטיבל שחיטת החזירים, Son Ferriol, מיורקה
סוברסאדה בקטלאנית: Sobrassada; או בספרדית: Sobrasada) היא נקניקייה גולמית ומבושלת מהאיים הבלאריים (ספרד) העשויה מבשר חזיר טחון, פפריקה, מלח בישול, ותבלינים אחרים. סוברסאדה יחד עם בוטיפארה, הם מוצרי בשר בלאריים מסורתיים שהוכנו בטקסים רבי העבודה אך החגיגיים שעדיין מציינים עד היום את שחיטת החזירים בסתיו ובחורף המכונה matança במנורקה, במיורקה ובאיביזה. העיקרון הכימי שעושה את הסוברסאדה הוא התייבשות של בשר בתנאי מזג אוויר מסוימים (לחות גבוהה וקור מתון) האופייניים לסוף הסתיו הבלארי.
היסטוריה

לאחר מאות שנים של שלטון מוסלמי בחצי האי האיברי, צריכת בשר החזיר חזרה לאזור בימי הביניים המאוחרים. פפריקה נוספה לאחר שהובא התבלין מאמריקה במאה ה-15. סוברסאדה נחשב שמקורו והתפשטותו, כתפיסה קולינרית, בים התיכון המערבי שבשליטת כתר אראגון (סיציליה, האיים הבלאריים, סרדיניה) לאחר המאה ה-14, שכן נקניקיות דומות עדיין מיוצרות באזור זה.
בתזונה ים תיכונית מסורתית, שמכילה מעט בשר, כפי שהייתה במיורקה עד שנות ה-50, סוברסאדה ונקניקיות חזיר קשורות היו המקורות העיקריים ולפעמים היחידים לבשר חזיר עבור בני מיורקה. נתחי בשר גדולים יותר כמו צלי חזיר או טלה, סטייקים של חזיר או נתחי בקר היו בעיקר מנות חגיגיות, או שהוגבלו לבעלי אמצעים. גם היום מנות כמו porcella rostida "חזירון צלוי שלם", מוגשים רק באירועים מיוחדים.
מרכיבים וסוגים

סוברסאדה עשויה ממבחר של חלקי חזיר, בייקון חזיר (נקרא במקום xuia), טחון ומעורבב עם פפריקה, מלח ופלפל שחור בקצוות (כדי להרתיע חרקים). יש יצרנים שמוסיפים לתערובת גם פלפל קאיין ומשווקים אותו כקואנט, חריף. לאחר מכן מכניסים את התערובת למעי חזיר ותולים על עמוד במשך כמה שבועות עד שהיא מבשיל. החוט הנקשר סביב המעי יכול לשמש כדי להבדיל בין הסוגים החריפים לבין ה"דולסה" (מילולית "מתוק", אם כי במקרה זה פירושו "לא חריף"), החוט האדום או האדום ולבן מסמנים חריף.
סוברסאדה מחוץ לאיים

לאזורים אחרים בים התיכון, מלבד האיים הבלאריים, יש קשרים קרובים לסוברסאדה.
בקטלוניה, בשל ההיסטוריה והתרבות המשותפת עם האיים הבלאריים, ניתן למצוא סוברסאדה ומוצרי חזיר מקומיים אחרים.
הפירנאים המזרחיים ידועים בגרסה הררית של סוברסאדה.
באי סיציליה ובקלבריה הוכן נקניק דומה תחת השם סופרסאטה מאז המאה ה-15 או יותר.
לקריאה נוספת

סופרסאטה
הערות שוליים

↑  Mallorca, Yo soy (2022-07-26). "What to eat in Mallorca and where: top 10". Yo soy Mallorca (באנגלית אמריקאית). נבדק ב-2022-10-12.
↑  "Sobrasada, A Sausage For All Seasons". Coastal Properties Mallorca (באנגלית). נבדק ב-2022-10-12.
↑  "Soppressata of Calabria Salami P.D.O." www.dopitalianfood.com (באנגלית בריטית). נבדק ב-2022-10-12.
סימה רבינוביץ-פורמן

| --- | --- |
 לידה:  בערך 1947 ליטא 
 הישג בולט:  אלופת ישראל לנשים בשנת 1967
 מדינה:  ליטא, ישראל
 
סימה רבינוביץ-פורמן היא שחמטאית ישראלית. אלופת ישראל לנשים (1967).
פרידה רבינוביץ, אחותה הצעירה, אלופת ישראל בשחמט (1969).
ביוגרפיה

רבינוביץ נולדה וגדלה בווילנה שבליטא. אביה, שניהל רשת רהיטים, לימד אותה ואת אחותה הצעירה, פרידה, לשחק שחמט. היא התאמנה בהדרכתו של ולדאס מיקאנס. בשנת 1965 בגיל 18 זכתה במקום השני באליפות ליטא בשחמט. בשנת 1966 היא עלתה עם משפחתה לישראל והתגוררה בדרום צהלה בתל אביב. היא למדה עברית באולפן בקיבוץ מרחביה. היא החלה ללמוד באוניברסיטה העברית היסטוריה כללית.
באליפות ישראל שנערכה בשנת 1967 זכתה רבינוביץ בתואר לאחר שהשיגה ניצחון מפתיע על האלופה היוצאת קלרה פרידמן בסיבוב השני.
הערות שוליים

↑  עולה צעירה גברה על האלופה בשחמט, מעריב, 12 בדצמבר 1967
↑  אבי אמיר, שמעון כגן וסימה רבינוביץ - אלוף ואלופה על לוח השחמט, על המשמר, 29 בדצמבר 1967
ערך זה הוא קצרמרבנושא ישראלים ובנושא שחמטאים. אתם מוזמנים לתרום לוויקיפדיה ו.
סטיוארט פרייס

| --- | --- |
סטיוארט פרייס בשנת 2008
סטיוארט פרייס בשנת 2008
 לידה:  9 בספטמבר 1977 (בן 47) פריז, צרפת 
 שם לידה:  Stuart David Price 
 שם במה:  Les Rythmes Digitales 
 מוקד פעילות:  הממלכה המאוחדת 
 תקופת הפעילות:  מ-1996 
 סוגה:  מוזיקת האוס 
 שפה מועדפת:  אנגלית 
 כלי נגינה:  בס 
 חברת תקליטים:  Wall of Sound 
 
סטיוארט דייוויד פרייס (באנגלית: Stuart David Price; נולד ב-9 בספטמבר 1977) הוא מוזיקאי, די ג'יי, פזמונאי ומפיק מוזיקלי אנגלי הידוע בעבודתו עם להקות ואמנים שונים כולל מדונה, דואה ליפה, הקילרס, ניו אורדר, קיילי מינוג, אקסמפל, טייק ד'את, מיסי אליוט, פט שופ בויז, ברנדון פלאוורס, גוון סטפאני, סיל, קין, ג'סי וייר, הרטס ורינה סאוואיאמה.
פרייס זכה בשלושה פרסי גראמי בשנים 2005 ו-2007. הוא עבד על האלבום הבין-לאומי Confessions on a Dance Floor שזכה להצלחה.
ביוגרפיה וקריירה

פרייס נולד בפריז אך גדל ברידינג, אנגליה. הקריירה המוזיקלית שלו התחילה באמצעות שתי דרכים שונות. הוא הקים את זוט וומן עם אדם בלייק וג'וני בלייק, ומיני-אלבום הבכורה של הלהקה שהופץ בפורמט 12 אינץ', Sweet to the Wind EP, פורסם בשנת 1995. באותו הזמן עבד פרייס בשם העט ז'אק לו קאנט.
בשנת 2003 עבד פרייס עם הזמרת-יוצרת האמריקאית מדונה במהלך כתיבת השיר "X-Static Process" שנכלל באלבום האולפן התשיעי שלה, American Life, ובמהלך סיבוב ההופעות החמישי שלה, "Drowned World Tour". בשנת 2005 התרכז בעבודה על אלבום האולפן העשירי שלה, Confessions on a Dance Floor. הוא השתתף בעבודות על "Forbidden Love", "Get Together", "History" (בי-סייד של "Jump"), "Hung Up", "I Love New York", "Isaac", "Jump", "Let It Will Be", "Push" ו-"Sorry".
פרייס גם יצר מספר רמיקסים לשיריה של מדונה: "Hollywood" מתוך האלבום American Life ו-"Miles Away" מתוך האלבום Hard Candy. מדונה בחרה ברמיקס שלו ל-"Hollywood" במהלך הופעתה בטקס פרסי הווידאו קליפים של MTV עם בריטני ספירס, כריסטינה אגילרה ומיסי אליוט. בשנת 2023 מדונה הזמינה שוב את פרייס (שבע-עשרה שנים לאחר שיתוף הפעולה האחרון שלהם) בתור מנהל מוזיקלי במסגרת סיבוב ההופעות הרטרוספקטיבי הראשון שלה, "The Celebration Tour".
דיסקוגרפיה

| --- | --- |
 אלבומים Les Rythmes Digitales 1996: Libération  1999: Darkdancer ז'אק לו קאנט 2000: Blueprint  2003: FabricLive.09  2013: Palindrome Tracques 2013: Tracques Volume 1:  זוט וומן 2001: Living in a Magazine  2003: Zoot Woman  2009: Things Are What They Used to Be  2014: Star Climbing  2017: Absence  2018: Redesigned  TBC: Maxidrama
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2024 | פרס גראמי | הקלטת הדאנס/אלקטרונית הטובה ביותר | "Strong" (בתור מפיק ומיקסר) | מועמדות |  |
הערות שוליים

1 2  Stuart Price | Composer, Music Department, Sound Department, IMDb (באנגלית אמריקאית)
↑  Jacques Lu Cont | Artist | GRAMMY.com, www.grammy.com
↑  Confessions on a Dance Floor by Madonna, Genius (באנגלית)
↑  Zoot Woman - Sweet To The Wind EP (באנגלית), 1995, נבדק ב-2023-11-22
1 2  Release group “American Life” by Madonna - MusicBrainz, musicbrainz.org
↑  Madonna Average Setlists of tour: Drowned World Tour | setlist.fm, www.setlist.fm
1 2  Madonna - Confessions on a Dance Floor Album Reviews, Songs & More | AllMusic (באנגלית), נבדק ב-2023-11-22
↑  Release group “Hard Candy” by Madonna - MusicBrainz, musicbrainz.org
↑  Joe Lynch, Stuart Price Shares Sonic Secrets From Madonna’s Celebration Tour, Billboard, ‏2023-10-19 (באנגלית אמריקאית)
↑  2024 GRAMMY Nominations: See The Full Winners & Nominees List | GRAMMY.com, grammy.com
| --- | --- |
בקרת זהויות :  ISNI: 0000 0003 7181 5023  LCCN: no2010116717  MusicBrainz: 68a6a00d-ace3-4244-8a0a-b98ab2100667  VIAF: 8917149068428365730002   WorldCat (עם VIAF): 8917149068428365730002
סאמפי

| Ͳ ϡ סאמפי |
| --- | --- |

אלפבית יווני
Α α אלפא: Β β בטא
Γ γ גמא: Δ δ דלתא
Ε ε אפסילון: Ζ ζ זטא
Η η אטא: Θ θ תטא
Ι ι יוטא: Κ κ קפא
Λ λ למדא: Μ μ מו
Ν ν נו: Ξ ξ קסי
Ο ο אומיקרון: Π π פאי
Ρ ρ רו: Σ σ ς סיגמא
Τ τ טאו: Υ υ אופסילון
Φ φ פי: Χ χ כי
Ψ ψ פסי: Ω ω אומגה
אותיות או ליגטורות שאינן בשימוש
 דיגמא:  סטיגמא
 הטא:  סאן
 קופא:  סאמפי
 שו: 
סאמפי (דיסיגמא) (אות גדולה: Ͳ או Ϡ, אות קטנה: ͳ או ϡ) הייתה אות באלפבית היווני ששימשה לייצג את הצליל "סס" או "טס". כאשר האות מופיעה בהקשר אלפביתי, לדוגמה כתיעתוק של ß הגרמנית, היא מופיעה בצורה המזכירה יותר T, כך: .
בעבר סימלה האות את המספר 900 בספרות יווניות. כיום האות נראית לעיתים בכתיבת מספרים באותיות יווניות, ואז היא נראית יותר כמו Π, כך: .
מקור השם

מקור שמה של האות בביטוי היווני "אוסאן פאי" (דומה לאות פאי). שם נוסף שהיה לאות היה "דיסיגמא" בשל הצליל של האות "סס" - פעמיים האות סיגמא.
סאם רוג'רס

סמואל ג'רארד רוג'רס (באנגלית: Samual Jarard Rogers; נולד ב-17 במאי 1999 בסיאטל שבוושינגטון, ארצות הברית) הוא כדורגלן אמריקאי המשחק בעמדת הבלם בקבוצת לילסטרום מליגת העל הנורווגית ובנבחרת ארצות הברית.
קריירת מועדונים

רוג'רס גדל במחלקת הנוער של סיאטל סאונדרס. ב-26 במרץ 2017 החל לשחק בקבוצת המילואים של המועדון במסגרת ליגת ה-USL. הוא ערך 64 הופעות ליגה במדי קבוצת המילואים, בהן הבקיע שלושה שערים.
ב-20 באפריל 2021 חתם רוג'רס באוקלהומה סיטי אנרג'י מה-USL, במדיה ערך 12 הופעות ליגה.
ב-9 באוגוסט 2021 הושאל רוג'רס להאמקאם מליגת המשנה הנורווגית עד לתום עונת 2021. הוא ערך 17 הופעות ליגה במהלך תקופת ההשאלה, בהן הבקיע שער אחד. האמקאם העפילה בתום העונה לליגת העל הנורווגית, ורוג'רס חתם על חוזה קבוע במועדון.
ב-10 בפברואר 2022, חודש אחרי שחתם על חוזה קבוע בהאמקאם ומבלי ששיחק במדיה מאז חתימה זו, חתם רוג'רס ברוזנבורג מליגת העל הנורווגית. בעונת 2022 הוא ערך 23 הופעות ליגה במדי המועדון, בהן הבקיע ששה שערים.
קריירה בינלאומית

רוג'רס זכה עם נבחרת ארצות הברית עד גיל 20 בגביע הזהב עד גיל 20 בשנת 2018.
ב-28 בינואר 2023 ערך את הופעת הבכורה שלו בנבחרת ארצות הברית, בתיקו 0-0 נגד נבחרת קולומביה במשחק ידידות.
תארים

נבחרת ארצות הברית עד גיל 20 (1): 2018
הערות שוליים

↑  American defender to HamKam באתר הרשמי של האמקאם, 9 באוגוסט 2021 (בנורווגית)
↑  Sam Rogers joins us in Eliteserien באתר הרשמי של האמקאם, 1 בינואר 2022 (בנורווגית)
↑  Sam Rogers to Rosenborg- באתר הרשמי של האמקאם, 10 בפברואר 2022 (בנורווגית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סאם רוג'רס".
סימה סאמר

סימה סאמר (בפשטו: سيما ثمر; בפרסית: سیما سمر; נולדה ב-3 בפברואר 1957) היא פוליטיקאית, רופאה ופעילת זכויות אדם אפגנית.
ביוגרפיה

סאמר נולדה במחוז ע'זני שבאפגניסטן בת למשפחה מהמיעוט ההאזארי. סיימה את לימודי הרפואה באוניברסיטת קאבול ב-1982, עבדה בבית חולים ממשלתי בקאבול אך נאלצה לעזוב את משרתה ועברה לטפל בחולים במחוז הולדתה.
לאחר שהמשטר הקומוניסטי עצר והעלים את בעלה ב-1984, נמלטה סאמר עם בנה לפקיסטן, בה שימשה כרופאה במחנה פליטים, ב-1989 הקימה את ארגון ומרפאות השוהדה, שסיפקו שירותי רפואה וחינוך לנשים וילדות פליטות מאפגניסטן. עשרות בתי ספר של הארגון נפתחו לאורך השנים ברחבי אפגניסטן, בתקופת הטליבאן היוו את האלטרנטיבה היחידה לבנות לזכות בהשכלה תיכונית, כמו כן הפעיל הארגון מוסדות השכלה חשאיים לנשים, בבירה קאבול.
לאחר נפילת משטר טליבאן, חזרה סאמר לאפגניסטן ובדצמבר 2002 מונתה לסגניתו של נשיא הממשל האפגני הזמני, חאמיד כרזאי והשרה לענייני נשים בקבינט שלו. היא נאלצה לפרוש מהממשלה ביוני 2003 לאחר איומים מצד גורמים אסלאמיים קיצוניים שהתנגדו לביקורתה על דיני השריעה, ובפרט התנגדותה ל"פורדה" (הסתרת האישה מזרים) ולחובת לבישת בורקה.
סאמר עומדת בראש הנציבות האפגנית העצמאית לזכויות האדם. באוגוסט 2005 מונתה לשליחת הוועדה לזכויות אדם של האו"ם לסודאן.
לאורך השנים זכתה בהוקרות ובפרסים רבים, בהם עיטור מסדר קנדה בדרגת קצין ב-2009, בפרס גזן ההולנדי ב-2011 וב-2012 בפרס הקיום הנכון.
הערות שוליים

↑  Canadian Ambassador Presents Order of Canada pin to Dr. Sima Samar, ‏24 בספטמבר 2009
| --- | --- |
בקרת זהויות :  NLI: 987007422386605171  GND: 1188371053  ISNI: 0000 0000 4444 6494  LCCN: no2005026196  VIAF: 61273857   WorldCat (עם VIAF): 61273857
סומגאיט

| --- | --- |
סמל סומגאיטסמל סומגאיט

פוטומונטז' של סומגאיט
 מדינה:  אזרבייג'ן אזרבייג'ן
 ראש העיר:  בפסקה זו רשומה אחת נוספת שטרם תורגמה
 שפה רשמית:  אזרית 
 תאריך ייסוד:  1949
 שטח:  96 קמ"ר
 גובה:  26 מטרים
 אוכלוסייה:  ‏
  ‑ בעיר:  368,221 (2023)
  ‑ צפיפות:  4,230 נפש לקמ"ר (2008)
 קואורדינטות:  40°35′23″N 49°40′07″E﻿ / ﻿40.58972°N 49.66861°E﻿ / 40.58972; 49.66861
 אזור זמן:  UTC +4
 אתר סומגאיט
  מפת מיקום  מפה מפורטת   (למפת אזרבייג'ן מוגדלת) באקו גנג'ה מינגצ'ביר לנצ'ראן שירוואן נחצ'יבאן שמקיר שקי ייבלאח נגורנו קרבאך  רוסיה גאורגיה ארמניה טורקיה איראן הים הכספי סומגאיט(למפת אזרבייג'ן רגילה) באקו גנג'ה מינגצ'ביר לנצ'ראן שירוואן נחצ'יבאן שמקיר שקי ייבלאח נגורנו קרבאך  רוסיה גאורגיה ארמניה ט. איראן הים הכספי סומגאיט  he tabBackground:;tabBorder:#aaa;defaultTab:0;
 
סומגאיט (באזרית: Sumqayıt) היא העיר השנייה בגודלה באזרבייג'ן ואחת מערי הנמל החשובות שלה. העיר שוכנת על החוף המערבי של הים הכספי כ-30 ק"מ צפון-מערבית לבירה באקו. נכון לשנת 2023 אוכלוסייתה מונה 368,221 בני אדם.
היסטוריה

במקום התקיים יישוב החל מ-1580. בשנות ה-20 של המאה ה-20 השלטון הסובייטי החליט לפתח את אזור בקו וחצי האי אפשרון, לאור הנפט הרב שנמצא שם. בין השנים 1938- 1941 במקום הוקמה תחנת כוח תרמו-אלקטרית, ואחר כך הוקם בית חרושת לעיבוד מתכות ובית חרושת כימי. הדבר הביא לצורך בידיים עובדות רבות, וכך בשנת 1949 נוסדה העיר המודרנית. ב-1988 הייתה המקום הראשון שממנו התחילו פרעות בארמנים, שהגיעו אחר כך לגל פרעות בכל אזרבייג'ן, אלפי פליטים ומלחמת נגורנו קרבאך. לאחר הטבח כל הארמנים פונו מהעיר. לעיר הגיעו גם פליטים אזריים רבים מאזורי הקרבות. לאחר עצמאות אזרבייג'ן האזור התפרסם כאזור מזוהם ביותר, ורבים מהילדים שנולדו בו מתו בילדותם, ונקברו בבית הקברות לילדים שהוקם בעיר. מסיבות אלו רוב התעשיות הכבדות בעיר נסגרו.
ערים אחיות

טורקיה ג'ייהאן, טורקיה
טורקיה סמסון, טורקיה
איטליה ג'נובה, ליגוריה, איטליה
איטליה בארי, פוליה, איטליה
גאורגיה רוסתווי, כארתלי תחתית, גאורגיה
רומניה פיטשט, רומניה
אוקראינה צ'רקאסי, צ'רקאסי, אוקראינה
גרמניה לודוויגסהאפן, ריינלנד-פפאלץ, גרמניה
הרפובליקה העממית של סין ג'וג'ואו (אנ'), חונאן, הרפובליקה העממית של סין
אוסטריה לינץ, אוסטריה עילית, אוסטריה
בלארוס מוהילב, מוהילב, בלארוס
קזחסטן אקטאו, קזחסטן
רוסיה נבינומיסק (אנ'), סטברופול, רוסיה
הערות שוליים

1 2  Sumquayit Population 2023
| --- | --- |
בקרת זהויות :  NLI: 987007560246105171  GND: 4195514-6  LCCN: n88213002  MusicBrainz: 20022919-4a02-459c-8899-4f3c21c2b95a  NKC: ge860926  VIAF: 142006310   WorldCat (עם VIAF): 142006310 
"סומגאיט" בלוח המידע "ערים אחיות" במוזיאון העיר סמסון
סומואה

| --- | --- |

 מידע כללי
 סוג:  טנק פרשים
 מדינה מייצרת:  צרפת צרפת
 יצרן:  Somua 
 שנת ייצור:  1936 - יוני 1940
 תקופת השימוש:  1936–1945 (כ־9 שנים) 
 מערכה מרכזית:  המערכה על צרפת ועל ארצות השפלה (מלחמת העולם השנייה)
 יחידות שיוצרו:  430 
 מידע טכני
 אורך:  5.4 מטרים
 רוחב:  1.9 מטרים
 גובה:  2.62 מטרים
 משקל:  20 טון (ערוך לקרב)
 מהירות:  40 קמ"ש על כביש
 טווח פעולה:  260 ק"מ
 מנוע:  בנזין, 190 כ"ס
 שריון:  56-20 מילימטר
 צוות:  3
 מערכות נשק
 חימוש עיקרי:  תותח 47 מ"מ
 חימוש משני:  מקלע 7.5 מ"מ
 
S35 סומואה (צרפתית: SOMUA S35) היה טנק פרשים צרפתי משנות השלושים. הטנק כלל מספר חידושים אשר הפכו אותו לטנק הטוב ביותר של צרפת בשנות השלושים, והוא נחשב לטנק הבינוני המוצלח ביותר של זמנו. הטנק שירת בצבא הצרפתי במהלך מלחמת העולם השנייה.
רקע

בשנות ה-30, הפיקוד הצרפתי העליון ראה בטנקים שלו חיל פרשים ממוכן, שנועד לבצע ניצול הצלחה. ניצול הצלחה משמעותו פשיטה לעומק שטח האויב דרך פרצה שפורץ החי"ר בקווי האויב. במסגרת זאת יוצרו סוגי טנקים רבים, רובם טנקים קלים ומהירים. הסומואה, שהיה אחד מהטנקים האלה, נועד לשמש כ"טנק פרשים". המשמעות הממשית היא שהטנק ממוגן יותר וחמוש היטב יחסית לטנקים הקלים דוגמת ההוצ'קיס ושהסומואה נועד יותר להשמדת טנקי האויב מאשר לכל דבר אחר.
הטנק

החידוש החשוב שהביא הסומואה נעוץ בדרך הבנייה שלו. בניגוד למקובל בתקופה, הסומואה לא נבנה מלוחות שריון שרותכו יחד. הסומואה היה הטנק הראשון שנבנה מכמה חלקי יציקה גדולים. הודות לשיטת הבנייה הזו, שריון הטנק היה חזק ועמיד הרבה יותר משל מקביליו. למיגון של הטנק היה גם חיסרון, בדמות נקודות החיבור של היציקות, שכן אלה לא היו מרותכות זו לזו אלא מחוברות על ידי ברגים.
החימוש של הסומואה היה תותח 47 מילימטר, שאיפשר לו לחדור את רוב הטנקים הבינוניים בעולם. כמות התחמושת שנשא הטנק הייתה נמוכה, רק שמונה עשרה פגזים, וזה היה חסרונו החמור היחידי.
הסומואה שקל יותר מעשרים טון אך בעזרת מנוע של 190 כ"ס הגיע למהירות גבוהה יחסית של 40 קמ"ש.
רוב טנקי הסומואה לא נשאו מכשירי קשר, אך זה היה נפוץ למדי בשנות השלושים ולא נחשב לחסרון.
במהלך הקרב על צרפת לא התבטאה איכותו של הטנק, בעיקר בשל חוסר יכולת מצד הפיקוד הצרפתי והכמות הקטנה שהייתה זמינה. הגרמנים התרשמו לטובה מהסומואה, וטנקי סומואה שנפלו לידיהם הוכנסו לשירות הצבא הגרמני. הגרמנים הכניסו בטנקים האלה מכשירי קשר.
הערות שוליים

↑  SOMUA S35
| רק"מ של צרפת מימי מלחמת העולם השנייה |
| --- | --- | --- |
| טנקים קלים | רנו FT-17 • ‏AMR 33 •‏ AMR 35 • ‏הוצ'קיס H39 • ‏FCM 36 • רנו R-35 • רנו R40 |  |
| טנקים בינוניים | רנו D1 • רנו D2 |  |
| טנקים כבדים | FCM שאר 2C • שאר B1 |  |
| טנקי פרשים | AMC 34 • ‏AMC 35 • סומואה |  |
| נושאות נשק | רנו UE • לוריין 37L |  |
| כלי רכב משוריינים וזחל"מים | לאפיי • פאנהרד 178 • AMC שניידר P16 |  |
| רק"ם ניסיוני | FCM F1 • ‏ARL 44 |  |
| --- | --- |
בקרת זהויות :  NLI: 987007407557105171  LCCN: sh2015000066  NKC: ph950054
סמדר (מושב)

מצפה
רמון
מצפה
רמון
סמדר היה מושב עובדים ועולים שנוסד בשנת 1956 על ידי איכרי המושבה הסמוכה בית-גן עולי תוניס, בבקעת יבנאל מצפון למושבה יבנאל שבגליל התחתון.
המועצה המקומית, שהוקמה בשנת 1950, הורכבה מארבעה יישובים הצמודים זה לזה: יבנאל, בית גן, שהיו במקור מושבות, ומשמר השלושה, שהיה במקור מושב. וסמדר, המרוחק יותר, שהיה גם הוא מושב.
לימים צורף המושב למועצה המקומית יבנאל, בדומה למושבה בית-גן ומושב משמר השלושה שצורפו למועצה המקומית יבנאל כבר בשנת 1953.
מרבית השנים אופי ההתיישבות היה חילוני עד מסורתי. בשנת 1986 הגיעה למקום קבוצה די גדולה של חסידי ברסלב בהשראת ביקורו של ר' נחמן מברסלב בשנת 1798, ואלו מהווים כיום 40% מהאוכלוסייה המקומית.
הערות שוליים

↑  על פי נתוני השינויים של הלשכה המרכזית לסטטיסטיקה, שנת צרופה של סמדר ליבנאל לא נמצאת בנתונים
| יישובי המועצה המקומית יבנאל |
| --- | --- | --- |
| מושבות | יבנאל • בית-גן |  |
| מושבים | סמדר • משמר השלושה |  |
סמיפרדו

| --- | --- |

 
 מאכלים
 סוג:  קינוח קפוא, קינוח הנאכל בכפית 
 מוצא:  איטליה 
 מרכיבים עיקריים:  שמנת, חלב, סוכר, ביצה 
 
סמיפרדו (באיטלקית: Semifreddo, 'חצי קר') הוא משפחה של קינוחים קפואים מהמטבח האיטלקי. המרכיבים העיקריים הם חלמונים, סוכר ושמנת, וקיימות גרסאות העושות שימוש בחלב מרוכז או בגבינה עם אחוזי שומן גבוהים כגון מסקרפונה. לסמיפרדו מרקם של מוס קפוא. הטעם העיקרי של הסמיפרדו נקבע על ידי הוספת בסיס טעם כשוקולד, קרמל, פירות וכיוצ"ב.
הכנת הסמיפרדו נעשית על ידי המסה או ריסוק חומר הטעם, הקצפתו עם חומרי הבסיס, והקפאת הקציפה שנוצרה.
את הסמיפרדו ניתן לאכול כשלעצמו, והוא יכול גם לשמש כקישוט או תוספת לקינוחים אחרים.
הקינוח נוצר בסביבות המאה ה-19 בהתבסס על הפרפה והג'לאטו, אך לא זכה לפופולריות עד תחילת המאה ה-20.
סימה וואקנין-גיל

| --- | --- |

 לידה:  1966 (בת 58 בערך)
 מדינה:  ישראל 
 השתייכות:   צבא הגנה לישראל
 תקופת הפעילות:  1984–2015 (כ־31 שנים)
 דרגה:   תת-אלוף
 תפקידים בשירות
 הצנזורית הצבאית הראשית
 פעולות ומבצעים
   מלחמת לבנון השנייה   מבצע צוק איתן
 תפקידים אזרחיים
 מנכ"לית המשרד לנושאים אסטרטגיים והסברה
 
הרמטכ"ל, רא"ל בני גנץ מעניק דרגת תת-אלוף לצנזור הצבאי הראשי סימה וואקנין-גיל, 3 באוקטובר 2011
סימה וואקנין-גיל (נולדה בשנת 1966) היא תת-אלוף (מיל') בצה"ל, שכיהנה כצנזורית הצבאית הראשית וכמנכ"לית המשרד לנושאים אסטרטגיים והסברה.
ביוגרפיה

וואקנין-גיל התגייסה לחיל האוויר ב-1984, ומילאה שורת תפקידים בלהק המודיעין. ב-22 באוגוסט 2005 מונתה לצנזורית הצבאית הראשית, בדרגת אלוף-משנה, במקומה של אל"ם מירי רגב. באוקטובר 2011 הועלתה לדרגת תת-אלוף.
בריאיון לשבועון "במחנה" אמרה:
והוסיפה על תפקידה:
בדצמבר 2015 אישרה הממשלה את הצעת השר גלעד ארדן למנות את וואקנין-גיל למנכ"לית המשרד לנושאים אסטרטגיים והסברה. היא שימשה בתפקיד עד שנת 2019.
חיים אישיים

וואקנין-גיל מתגוררת בפרדס חנה-כרכור. היא נשואה לאיתן גיל ואם לשניים.
הערות שוליים

↑  צנזורית חדשה: "לשמור על סודות המדינה", ערוץ 7, 30 באוגוסט 2015
↑  הצנזורית הראשית קיבלה תת-אלוף, IsraelDefense,‏ 4 באוקטובר 2011
1 2  ניר נוימן ונעמה פרי, "הסודות של סימה", במחנה, 25.1.08
↑  אמיר תיבון‏, הממשלה אישרה מינוי מנכ"לית למשרד לנושאים אסטרטגיים, באתר וואלה, 6 בדצמבר 2015
↑  המלחמה האחרת, כתבה במקור ראשון
סאל מינאו

| --- | --- |

סאל מינאו
 לידה:  10 בינואר 1939 הברונקס שבניו יורק שבארצות הברית
 נרצח:  12 בפברואר 1976 (בגיל 37) מערב הוליווד שבקליפורניה שבארצות הברית
 מקום קבורה:  בית הקברות גייט אוף הייבן 
 שם לידה:  Salvatore Mineo 
 סוגה מועדפת:  מוזיקת פופ 
 מדינה:  ארצות הברית 
 תקופת הפעילות:  מ-1951 
 מקום לימודים:  תיכון כריסטופר קולומבוס  אוניברסיטת אדלפי 
 פרסים והוקרה:  פרס גלובוס הזהב
 http://www.salmineo.com/
 פרופיל ב-IMDb
 
סלבטורה "סאל" מינאו, ג'וניור (באנגלית: Salvatore "Sal" Mineo, Jr; ‏10 בינואר 1939 – 12 בפברואר 1976) היה שחקן קולנוע, טלוויזיה ותיאטרון אמריקאי זוכה פרס גלובוס הזהב ומועמד לשני פרסי אוסקר על תפקידיו בסרטים "מרד הנעורים" ו"אקסודוס".
ביוגרפיה

מינאו נולד ברובע הברונקס שבניו יורק, אמו ג'וזפין הייתה אמריקאית ואביו סלבטורה מינאו, האב, היה איטלקי.
כילד נרשם מינאו לשיעורי ריקוד ומשחק והופיע במחזה של טנסי ויליאמס "השושנה המקועקעת".
הוא החל את דרכו בתוכנית הטלוויזיה "Jukebox Jury", ואת הופעתיו הקולנועיות הראשונות עשה בסרטים "שישה גשרים לעבור" ו"מלחמתו הפרטית של מייג'ור בנסון".
קריירה

מינאו פרץ לתודעה בשנת 1955 בדרמה "מרד הנעורים" בה שיחק בתפקיד המתבגר הרגיש ג'ון "פלטו" קרופורד. מינאו קיבל מועמדות לפרס אוסקר לשחקן המשנה הטוב ביותר על הופעתו.
הופעתו זיכתה אותו באהדת הקהל ובמעריצות רבות. 
בהמשך דרכו ככוכב קולנוע השתתף מינאו בדרמות "ענק" של ג'ורג' סטיבנס בתפקיד אנחל אוברגון, "מישהו שם למעלה אוהב אותי" של רוברט וייז, בקומדיה הצבאית "רומן פרטי" בתפקיד גיבור העלילה לואיג'י מרסי ובסרטו של דון סיגל "פשע ברחובות".
מינאו זכה בפרס גלובוס הזהב לשחקן המשנה הטוב ביותר והועמד בפעם השנייה לפרס האוסקר בשנת 1960 על תפקידו בדרמה "אקסודוס" בתור ניצול השואה דב לנדאו.
מינאו השתתף גם בסרט המלחמה המצליח "היום הארוך ביותר" בתפקיד טוראי מרטיני ובמערבון של ג'ון פורד "סתיו צ'ייני" בתפקיד האינדיאני חולצה אדומה.
ב-1968 הופיע בסרט האסונות "מזרחית ליאווה.
את תפקידיו האחרונים עשה מינאו בסרטים "הבריחה מכוכב הקופים" בתור השימפנזה ד"ר מילו ו"מזרחית ליאווה".